Olve Løseth

Olve Løseth (født 1981) er en norsk skuespiller og dramatiker. Han er ansatt ved Nye Hjorten Teater, der han også er en av eierne. 

Han er utdannet skuespiller ved Det Statlige Russiske Akademi for Teaterkunst (2003–2007)

Han har tidligere vært tilknyttet både Teater Ibsen, Rogaland Teater og Trøndelag Teater.

Som dramatiker står han sammen med Mads Bones blant annet bak flere publikumssuksesser som:

 Nøtteknekkeren.
 Juleevangeliet - The smash hit musical.
 Robin Hood - Rai Rai i Sherwoodskogen.
 Tordenskjold - alle tiders Trønder.
 Detektimen - enn kriminalmusikal.

Han har også vært med på å skape flere av stykkene som går på Nye Hjorten Teater. Blant annet, Peter Pan - Stargate to Neverland, og familieforestillingen Dr. Proktors Prompepulver som er inspirert av Jo Nesbøs barnebøker med samme navn.

Løseth er også en av opphavsmennene bak spelparodien Slaget på Testiklestad.

Både Slaget på Testiklestad og Juleevangeliet – The Smash Hit Musical ble i 2017 nominert til Komiprisen for «Årets Sceneforestilling», hvorpå Juleevangeliet stakk av med seieren.

Olve Løseth mottok NRK Komiprisen for Årets Scenekomiker for rollene som Skalden i Slaget på Testiklestad og Engelen Gaybriel i Juleevangeliet ­– The Smash Hit Musical. I 2017 ble han kåret til Årets Teaterskuespiller under Adresseavisens UTAWARDS.

 Referanser 

 Eksterne lenker 

  Olve Løseth, skuespillerprofil hos Trøndelag Teater

Kategori:Norske skuespillere
Kategori:Skuespillere ved Trøndelag Teater